
DE NI POR ... NI! 


Mono 

Rilate al mono lingvoj tute malsamas. 

Anglo "makes money", lifaras monon. 

Nederlandlingvano "verdient geld", li meritas ĝin. 

Franco "gagne de 1'argent", li gajnas monon. 

Litovo "izdurbo pinigu", li perlaboras ĝin. 

Hungaro "penzt keres", li serĉas monon. 

Feliĉe Esperanto donas amason da alternativoj, tiel ke ĉiuj trovas sian preferon: laborakiri, indi, 
perlabori, gajni, lukri (laŭ la Vortaro de Petro De Smedt), sed ankaŭ enspezi kaj aliaj vortoj ekzistas 

kaj uzeblas. (El 'Esperanto 3000", revuo de aprilo-junio 2019) 


Ĉi supra artikoleto estas por la redakcio hazarde okazo por atentigi nian karan legantaron pri 
unu el la du pli praktikaj celoj de ENA. Evidente, ni celas unuavice plejeble baldaŭ kompili la 
unuan eldonon en la movada historio de la unua “Katalogo de esperantaj numismatikaĵoj”, 
sed fak(grup)o sen kompilita trezoro de bazaj fakaj terminoj estus ja malkompleta. 

Fidelaj legantoj sendube jam rimarkis, ke en neniu numero de “Esperanta Numismatiko” la 
rubriko “Terminaro” mankas. Ĝi estas enciklopedieca, klariganta, alfabeta listo, do ne tabelo 
kun numismatikaj terminoj en diversaj lingvoj. Por kompili tian tabelon, ni ricevis la 
helpopromeson de kara volontula paro de vienaj gesamideanoj jam en la epoko de la unuaj 
paŝetoj de la ENA-revuo. Ni tial iom hontas, ke ni ĝis hodiaŭ nur antaŭdankis, ne jese reagis. 
Tamen nek pro manko de aprezo nek pro manko de intereso. Tute male! La dilema problemo 
estas, ke ni ne jam povis decidi. Unuflanke ni ja opinias, ke ni unuavice konsideru la 
geesperantistojn kiel la plej valorajn “klientojn” de nia faka asocio, aliflanke ni konscias, ke 
multlingva, tabela listo en rondoj de internaciaj numismatoj eble pli profunde imponus, rilate 
al la komunikaj tasko kaj valoro de Esperanto en la vasta mondo. 

Karaj ENA-anoj, same karaj aliaj legantoj, ni donas tiurilate nun la parolon al vi! Ni vere 
esperas ricevi multajn efikajn kaj taŭgajn proponojn... 


Bert 

MONEROJ&MEDALOJ 

Tipo A 2- Esperanto-medaloj kun ne-esperanta(j) aldono(j) 


KANNEL - Arta konkurso 2003 



Lando: Estonio 
Metalo: bronzo 
Diametro: 50 mm 
Jaro: 2003 


Kvanto: serĉata 
Pezo: serĉata 
Medalisto: serĉata 
Diko: 1 mm 


AvcrSO (unuflanka medalo)' 

“artisteca” vizaĝo en profilo dekstren. Longhara barbulo ŝajnas kanti aŭ deklami. 

Teksto: “■ KANNEL ■ arta konkurso”. Lakona medalo koncerne informojn, ekzemple pri 
dato kaj loko. 

Rimarko 1: 


“Kannel” estas nomo por olda pinĉteknike ludata kordinstrumento el Estonio; la oficiala 
muzika termino en Esperanto estas “ kantelo”. 



En 2003 okazis konkurso por ludantoj de tiu instrumento okaze de la tiama BET. Iom strange 
ŝajnas, ke por la medalo oni preferis bildon de kantisto (?), anstataŭ de instrumento aŭ ludisto. 


Rimarko 2: 


“Balt(i)aj Esperanto-tagoj” (mallonge: BET) estas Esperanto-renkontiĝoj, organizataj ĉiujare 
ekde 1959 en iu el la apudbaltmaraj ŝtatoj, laŭvice en Latvio, Litovio kaj Estonio. En 2003 la 
evento okazis en la estonia urbo Tartu (vidu la mapeton!). 


Espooo © 
Helsinki 


Peterhof Q 

fleTeprocJ) 



Rimarko 3: 

La medalo sur la bildo troviĝas en la numismatika kolekto de la Esperanto-Muzeo en Vieno. 

La redakcio kore dankas s-rojn Povilas Jegorovas el Litovio kaj Tonu Hirsik el Estonio pro nemalhaveblaj 
informoj pri la medalo! 

Tipo D 1 - Unuflankaj medaloj 


Internacia Medicinista Esperanto-Konferenco 1991 

Lando: Litovio 
Substanco: argilo 
Diametro: 92 mm 
Jaro: 1991 


Kvanto: serĉata 
Pezo: 100 g 
Medalisto: serĉata 
Diko: serĉata 


Av€rSO:(unuflanka medalo) 
maldekstre: granda duona stelo 

de maldekstre mezen (horizontale): stiligitaj literoj: IMEK 
dekstre: “INTERNACIA MEDICINISTA ESPERANTO (tiel!) KONFERENCO” 
“LITOVIO KAUNAS 19.25.07.1991” 


Rimarkol: 

ENA jam priskribis ok diversajn medicinistajn Esperanto-medalojn, el kiuj nun la unuan 
IMEK-memormedalon! 


Rimarko 2: 

ĝis nun al ni estas konataj 11 argilaj Esperanto-medaloj el Litovio, emisiitaj inter 1981 kaj 
1992. 

Tipo D 2 - Murmedalonoj 


8 Internacia Esperanto - kongreso!998 





Lando:Usono Kvanto \ serĉata 

Substancoj: ligno + bronzo Pezo: 200 g 

Jaro: 1998 Medalisto: serĉata 

Diametro:ligna disko: 159 mm Diko: 15 mm 

bronza disko: 135 mm 

Averso:(unuflanka medalo) 

Ĉirkaŭskribo: 8 INTERNACIA ESPERANTO — KONGRESO *(pliaj informoj serĉataj!) 

Meze: la pendoponto de San-Francisko, la fama “Golden Gate Bridge” finkonstruita en 1937. 
Sube: KALIFORNIO USONO 6-12 NOVEMBRO 1998 • 

Rimarko: 

supre-dekstre “glumarko” de la asocio “Monda Turismo Esperanto” 

Tipo A 1 - Esperanto-medaloj 


Jubilea medalo: TEJO 80-jara 



Lando: Nederlando 

Metalo: zinko (arĝentita kaj polurita) 

Diametro: 40 mm 

Jaro: 2018 


Kvanto: 200 
Pezo: 22,40 g 
Rando: tranĉa 
Diko: 4 mm 


Averso: 

ĉirkaŭa surskribo: “TUTMONDA ESPERANTISTA JUNULARA ORGANIZO” 

meze: papageto “Pepo” kun esperanto-flago 

sube: 1938 
2018 

Reverso: 

slogano: JUNE KAJ KUNE 

meze: : papageto “Pepo” sur terglobo 


sube: 

Rimarko 1: 


Kreis ĝin la TEJO-volontuloj per bildoj de Pepo el Telegram. 

Rimarko 2: 

Pregis ĝin la firmao Wenzhou Maotong Crafts Co., Ltd, en Zhejiang, Ĉinio. 

Rimarko 3: 

La medaloj estis kreitaj okaze de la 80-jariĝo de TEJO kaj senditaj kiel donaco al ĉiuj TEJO- 
patronoj. 

Rimarko 4: 

Ambaŭflanke troviĝas la sama bestsimbolo, nome papag(et)o. Sur la plastaj stelo-moneroj 
emisiitaj en 2012, kutimaj pagiloj en kunvena salono (la t.n. gufujo) de esperantaj gejunuloj, 
oni vidas tri diversajn bestsimbolojn. LFnu el ili estas papageto, laŭdire simbolo de 
interparolado en la trinkejo (senalkohola!). Tia ĵetono estus ofte elspezata por aĉeti 
manĝaĵojn, kaj tiuj kiuj estas fine sataj, laŭdire poste vigle babilas kiel papagoj. (Vidu ankaŭ: 
jk.5, n-rol, p. 33 + jk.5, n-ro3, p. 15) 




La ENA-redakcio dankas la samideanojn de TEJO pro la interesaj kaj kompletigantaj informoj! 

Tipo B 2 - Ne-esperantaj moneroj kaj medaloj kun esperanta(j) aldono(j) 

Postekzamena sindikata premio-medalo 



Lando: Britio 
Metaloj: bronzo / latuno 
Diametro: 45 mm 
Jaro: serĉata 


Kvanto: serĉata 
Pezo: 44,20 g 

Medalisto: firmao Vaughton 
Diko: 4 mm 


Averso: 

ronda rubando kun emblemo: “FAC ET SPERA” (agu kaj esperu) 

tutemeze: ŝildo kun literoj N(ational) U(nion) of T(eachers) = nacia sindikato de geinstruistoj. 
En la rubando sur soklo: du alegoriaj figuroj kun enmane respektive (lerno)libro (= virino) kaj 
torĉo (= viro). 

Supre: bovloforma lampo kun flamofasko kaj laŭrofolioj. 

Sube: omamaĵo kun stiligitaj floreto kaj branĉetoj. 



Reverso: 

ĉirkaŭa teksto: “EXAMINATIONS BOARD OF THE NATIONAL UNION OF 
TEACHERS” (= “ekzamena komitato de la nacia sindikato de geinstruistoj”). 

Tute sube: omamaĵo (stiligita duobla branĉeto, glacikristal-forma). 

Meze: AWARDED TO 

E.E.YELLAND.(gravurite aldonita) 

FOR PROFICIENCY IN 

ESPERANTO(gravurite aldonita) 

Signifas: “atribuita al E.E. Yelland pro lerteco pri Esperanto”. 


Rimarko 1: 

Alegoriaj figuroj: 

la ina figuro maldekstre kun lemolibro probable simbolas la studendan sciencon, kiu 
kondukas al lerteco. La vira figuro montras torĉon kiel simbolon de fina klerigado. 

Rimarko 2: 

N U T: brita geinstruista sindikato, kiu aktivis de 1870 ĝis 2017, post kiam ĝi iĝis branĉo de 
National Education Union (= nacia sindikato pri edukado). En 2015 ĝi havis 372. 136 
membrojn! La sidejo troviĝis en Londono. 

Rimarko 3: 

FAC ET SPERA : “emblemata” = emblemo + bildo, tre ŝatata precipe en la renesanca 
epoko. FAC devenas de “facere”, SPERA de “sperare”, do ambaŭ el la klasika latina. Ĝi estas 
aŭ estis la devizo de pluraj, diversaj asocioj (kiel tiu de la skota gento “Matheson”) kaj de 
privataj personoj. 

Rimarko 4: 


De tiu medalo ankaŭ ekzistas ekzempleroj en latuno: 



Rimarko 5: 

Jen alia samcela medalo, sed sen esperanta aldono, tute anglalingva. 

Atribuita al iu Annie E. Stickland pro lerteco pri “millinery” (= ĉapelbutika lerteco). 
Esperanto estis do nur unu el pluraj kursoj, edukcele organizitaj de la sindikato. 



Rimarko 6: 

Vaughtons estis fondita en 1819 de Philip Vaughton. La firmao originale nomiĝis “P. 
Vaughton” kaj la sidejo troviĝis en Little Hampton Street en la kvartalo de la juvelistoj en 
Birmingham (Britio). Ĝi iĝis fama kiel produktejo de butonoj, medaloj kaj moneroj sub la 
nomo “Buttonmaker, Medalist and Mint’’. 

La redakcio dankas nian kunlaboranton Terry Watts. 

POR SPUREMULOJ! 


En la arkivoj de ENA troviĝas diversaj fotoj kaj bildoj de esperantaj numismatikaĵoj, pri kiuj 
ni scias ĝis hodiaŭpreskaŭ nenion. 

lla enigmo 


Kiu malnodos tiun banton? 



Ĉu la nomo de la medalisto? 


Lando: Aŭstrio 
Metalo: oro (AU) 

Diametro: 55 mm 
Jaro: 1957 

Averso: 

busto de Franz Dorfel (1879-1959) dekstren. Teksto: “HOFRAT PROFESSOR FRANZ DORFLER”; 

Reverso: 

ĉirkaŭa teksto: “FESTJAHR D.(ES) KAUFM.(ANNISCHEN) BILDUNGSWESENS I.(N) 
OSTERREICH 1957) ( germane) (= festojaro de la komercista klerigo en Aŭstrio 1957) 

meza teksto: “PRO MERITIS DE JUVENTUTE STUDIOSA SCIENTIAE RER.(UM) 
MERC.(ATORUM)” (en klasika latina) (= pro meritoj de la junularo studanta komercajn sciencojn) 

Rimarko 1: 

je la unua rigardo tiu memormedalo ŝajnas neniel tuŝi la temon Esperanton. Do, KIAL ĜI 
TROVIĜAS EN LA NUMISMATIKA KOLEKTO DE LA ESPERANTO-MUZEO EN 
VIENO? 


Kvanto: serĉata 
Pezo: serĉata 
Medalisto: serĉata 
Diko: serĉata 


Rimarko 2: 

en Wikipedia troviĝas i.a. la informo, ke tiu profesoro en 1940 (kiam li havis 61 jarojn) aliĝis al la 
NSDAP (Nationalsozialistische Deutsche Arbeiterpartei) kies estro estis iu Adolf Hitler ... 

normala aspekto 


virtuala, spegula rezulto 



mezuroj de la stampilo: 130x50x 10 mm 




envaksigita marko 


surpaperigita marko 

SPIKUMAĴOJ & SUPLEMENTOJ 
La framasona loĝio “Esperanto” en Parizo (2) 


En la rubriko “Historiaj Aspektoj ” de la kvara numero de jarkolekto unu ENA jam unue menciis kaj montris la 
memormedalon framasonan, pri kiu raportis nia karmemora franca samideano Jean Amouroux en “Heroldo de 
Esperanto”, n-ro du de la 90a jarkolekto (2014). Ni denove montras la aversan flankon de tiu memormedalo 
(1913-2013) maldekstre. Dekstre la markon de la stampilo (freŝdate proponita en aŭkcio kontraŭ minimuma 
sumo de 350 eŭroj!). 



Sur la stampo (marko) okulfrapas la devizo de la tiama presejo-librejo en Parizo, kiu estis 
propraĵo de la probabla loĝiestro de “Esperanto”, Jacques Camescanne (1869-1941), 
kunfondinto Alfred Mittey (1873-1952). 


La devizo “Homo mi estas: nenio homa estas al mi fremda”, estas libera traduko de sentenco 
de la romia dramaturgo Publio Terencio Afro (185-159): “Homo sum, humani nil a me 
alienum puto”. La devizo ankaŭ troviĝas sur oficejaj kartoj kun la adreso 55 rue de Douiai 
Paris, kie troviĝis la presejo-librejo de Camescanne. 



Julio Mangado Rosenoren en la oficejo de la loĝio Sildoj en la framasona templo 

MEDALISTOJ 
17. Paul Huybrechts (°1951) 



Paul Huybrechts [paŭel hejbreĥts] aktuale preparas, okaze de la 50-jariĝo de sia artista kariero, 
diversajn eventojn, kiuj okazos printempe de la jaro 2021. Ili koncemas ĉefe la eldonon de 
katalogo/enciklopedio kun proksimume 1 500 artefaktaj verkoj. Krome estas preparataj 
biografio kaj sinoptika ekspozicio, al li dediĉota de SAN (Arkeologia Societo de 
Namuro/Belgio). 




Kiel junulo li studis en la Akademio de Belaj Artoj en la belga 
universitata urbo Loveno, sekve en la Arta Alternejo en 
Pforzheim (Germanio) kaj en 1971 li partoprenis en trijara staĝo 
en la famega entrepreno Huguenin Medailleurs en Svislando. 


Post dekjara preparada lemotempo, li atentigis pri sia talento la 
Reĝan Monfarejon, la Belgan Poŝton kaj la privatan firmaon 
Fibru-Fisch. Li iĝis la pli juna 
gravuristo en la historio de la belgaj 
moneroj kaj poŝtmarkoj. 


Fine de la sepdekaj jaroj li ekeldonis siajn proprajn medalojn. Li 
laboris aŭtonome konceme temojn kaj kreadon, do sendepende 
de la fabrikantoj. Li kreis tiel diversajn artajn medalojn kaj 
dekon da moneroj en la valutoj BEF, ECU kaj EŬRO, krome 
kvindekon da gravuroj por oficialaj poŝtmarkoj, kiuj estis 

honorigitaj per sep Grandaj Premioj de la Filatela Arto. 

Huybrechts estis/estas membro de pluraj asocioj, kiel la “Profesia Asocio de Majstro- 
Gravuristoj”, “Promocio de la Medalo”, “Eŭropa Kolegaro pri Moner- kaj Medalarto”, 
“Germana Asocio pri Medalarto” kaj la famega “Federacio Intemacia de la Arta Medalo 
(FIDEM)” 

La belga medalisto estas ankaŭ la iniciatinto de la t.n. “komuna” arta medalo. Do jen 
medalistoj kreas unuope nur unu flankon de medalo, jen partoprenas en projektoj, en kiuj 
diversaj gravuristoj surloke kunlaboras. Tiel Paul iĝis pioniro, kiu sukcesis kunlabori 
samtempe kun pli ol 100 artistoj tutmondaj. Kompreneble tiuj kreaĵoj ricevis intemacian 
famon. 



La artisto kunlaborinte surloke kun diversaj tutmondaj kolegoj 


Ĝis nun Huybrechts (re)kreis nur unu esperantan memormedalon por la iama belga asocio “La 
Himndo” de Tineno okaze de ĝia 25-jariĝo. Ne nur en patinita bronzo, sed ankaŭ kelkajn 
ekzemplerojn en arĝento kaj unu en nepatinita bronzo por studi ties evoluon. 



ENA jam priskribis tiun medalon en jk.4, n-rol, p.7-8 

ASPEKTOJ DE NUMISMATIKO 
Ofieialaj distingoj por Doktoro Zamenhof (2) 


Duan oficialan distingon Zamenhof ricevis en Hispanio. A1 li estis donita la alta distingo: 

“Orden de Isabel la Catolica”. 



Favore al la honorigo per la titolo “Commendador” grave rolis la tiama hispana reĝo Alfonso 
13a (1886-1941). 



Lando: Hispanio Mezuroj: 58 mm x 78 mm /98 mm 

Metalo: orita arĝento (sen/kun la foldo por la rubando) 

Pezo: 41,6 gr 
Averso: 

Sub la rubando (blanka kun “oraj” randoj) estas verda laŭrokrono. La kruco enhavas ok 
pintojn kun oraj kugletoj. La “brakoj” estas helruĝaj kun larĝa ora rando; inter tiuj brakoj 
troviĝas kvarfoje kvin oraj stiftoj. Sur la blanka ororanda ringo oni vidas la moton “A la 
Lealtad Acrisolada” (= pro pruvita fideleco). 

En la medaliono: la ruĝaj kolonoj de Heraklo, kun la moto,sur flava rubandeto, de Karolo 5a 
“PLUS ULTRA” kaj du bluaj kronitaj globoj. 

Reverso: 


Sama aspekto, sed sur la blanka ringo oni vidas “Por Isabel la Catolica”. 

En la medaliono: sur blua fono la orkoloraj interplektitaj simboloj: F 7 B O 
F 7 = reĝo Ferdinando 7a BO = gento de Bourbon 



Alfonso la 13a 


En 1909 okazis en Barcelono la kvina Universala Kongreso. La reĝo 
Alfonso la 13a ne hezitis subteni la unuan esperantan kunvenon en 
Hispanio. Por li tio estis bona okazo por emfazi la urban kaj la 
kosmopolitan imagon de Barcelono. Li iĝis honora prezidanto de la 
kongresa komitato kaj instigis la gazetaron raporti pri la UK. Dankeme 
pro la honora titolo por Zamenhof la hispana prezidanto de la Madrida 
Esperantista Grupo, Jose Perogordo, reciproke donacis al la reĝo numeron 
de la intemacia gazeto “La Revuo”, bindita en oro. La reĝo laŭdire trafoliumis la revuon kaj 
voĉlegante kelkajn frazojn li pmvis, ke li lemis Esperanton. Tute ne mirinde, ke 
esperantlingvaj gazetoj kiel “Suno Hispana” raportis jen en la hispana kaj en Esperanto pri tiu 
evento: “GRA VEGA SCIIGO: La Reĝa Hispana Moŝto nomis Komandoro de la Elizabeto la 
Katolika, nian karegan Doktoron S-ro Lazaro Ludoviko Zamenhof. La Suno Hispana ĝojege 
gratulas la eminentan ordeniton kaj salutas la nediskuteblan trunkon de la hispana 
esperantistaro, S-ro Codorniu, kiu estis la unua kiu povis doni tiel bonan sciigon al ni kaj al 
ĉiuj. ” 


La reĝo daŭrigis helpi la hispanan esperantan movadon per financa subteno por organizi la 
duan Iberan Esperanto-Kongreson en Zaragozo. Probable pro la influo de la esperanta 
humanismo, li aranĝis dum la Unua Mondmilito laŭdire la unuan humanan mision, 
rehejmigante vunditajn soldatojn, informigante familiojn sen novaĵoj pri iliaj gekaruloj kaj 
sendigante al militkaptitoj resanigilojn kaj monon. 



La redakcio dankas s-inon Jeannine Jacobs, sekretariinon de Medec, “Belga Historia Rondo de distingo- kaj 
medalokolektantoj ”. Si havigis al ni valoregajn informojn pri la priskribitaj distingoj kaj la permeson publikigi 
la fotojn. Ni krome dankas s-ron Bernard Tuider, kiu sendis foton de la franca porzamenhofa distingo, 
konservata en la Esperantomuzeo en Vieno. 

HISTORIAJ ASPEKTOJ 
Esperanta numismatiko en uniformo (2) 


2. La fondo de “Internacia Policista Asocio” (I.P.A.) 

En 1928 fine aperis la ununura konata esperanta medalo kun temo “polico kaj Esperanto”. 

Por honori kaj danki individuojn kaj grupojn de kunhelpintoj de la 20a Universala Kongreso 
de 1928 en Antverpeno, la Loka Kongresa Komitato (LKK) estis komisiinta al la belga 
skulptisto-medalisto Rik Sauter skizi “novan” medalon surbaze de jam ekzistanta medalo sen 
jarindiko de la sama artisto, verdire derivaĵon, ĉar la busta flanko restis identa. Ambaŭ ni jam 
montris kaj priskribis en jarkolekto 4, n-ro 1, p.4-8. 

A1 la redakcio estas konataj nur du specimenoj de tiu derivaĵo kun la komuna teksto “20a 
UNIVERSALA KONGRESO DE ESPERANTO - DANKEME AL ... PRO AFABLA 
KUNHELPO EN LA KONGRESLABOROJ” kaj nomoj de policaj grupoj. 

La malfondo de TPL okazis ĉirkaŭ la jaro 1938 kaj la fondo de nova ligo, en kiu Esperanto 

nur flanke roletis, nur je la unua de januaro 1950. La liga 
nomo estis “Intemational Police Association” (intemacia 
policista asocio), pli bone konata sub la siglo I.P.A. 
Fondinto estis la brita policisto Arthur Troop (1914-2000). 

Ekde tiam la ĉefa laborlingvo estas la angla. Do, ankaŭ en 
tiu kampo la unua mondmilito (kaj poste la dua) estis 
temraj bategoj por la Esperanto-movado. La anglalingvaj 
potenculoj ne nur ekonomie sed ankaŭ politike konsideris 
la ege damaĝigitajn landojn, kaj venkintajn kaj venkitajn, 
kiel satelitajn ŝtatojn kaj diversmaniere plifortigis tiun 
potencon per kultura kaj lingva ondegoj. Estas (ad)mirinde, 
ke Troop, kiu estis brito kaj kompreneble ne ŝuldis pri la 
hegomonio de la angla, respektplene konservis la 
esperantan sloganon: “Servo per amikeco”. Li estis sincera pacifisto kaj idealisto, kiu kreis la 
plej grandan mondvastan polican organizon. 

En 1965 li ricevis la “British Empire Medal” (britan imperian medalon); poste li iĝis ankaŭ 
honora doktoro en Kanado kaj ekhavis la honoran kmcon el la manoj de la tiama aŭstria 
prezidento. En 1998 en Hungario estis starigita por li la “Arthur Troop-statuo” kaj li krome 
ricevis la Oran Glavon de la hungara ŝtato. 

Okaze de la lla mondkongreso de I.P.A. en 1985, al li estis enmanigata la unua ora I.P.A.- 
medalo. Ĝi evidente montras ankaŭ la konatan mbandon kun la moto “Servo per amikeco”. 



International 

Police 

Association 

Kiel emeritulo li volontule laboris kun sia edzino, por helpi blindulojn, kaj ili kolektis monon 
por aĉeti blindulajn hundojn, vivante kaj agante laŭ la devizo de I.P.A. Dank’al ili I.P.A. 
nuntempe havas 400 000 anojn en 64 landoj! 

Ŝajnas iom strange koncerne la polican fakon de nia numismatiko, ke nur ekde la fondo de 
I.P.A. aperis kaj aperas multaj objektoj, ornamitaj per la esperanta slogano kaj el ili sufiĉe da 
medaloj. E1 tiuj medaloj ENA akceptas kiel artefaktojn de esperanta numismatiko nur la 
numismatikaĵojn kun bone legebla esperanta devizo . Tiu regulo valoras ankaŭ por filatelistoj 
kiel la membroj de ELF-Arek. 


En ĉinumero ni montras kaj priskribas nur kelkajn el tiaj medaloj. La kvanto tamen estas 
sufiĉe granda por rikolti aliajn specimenojn por estontaj numeroj de nia revuo. 



Arthur Troop kun la unua ora I.P.A.-medalo 


La fama Arthur Troop-statuo en Hungario 


Fontoj: 

“Enciklopedio de Esperanto”, represo de la unua eldono, Hungara Esperanto-Asocio, 
Budapest 1986, p. 441-442 

Vikipedio: Agoston Marich; Internacia Polica Asocio (I.P.A.); polico; Arthur Troop 
“Polizei und Esperanto” en diekriminalisten@at, reta revuo 

“Esperanto-info”, mai-juin 2016, p. 7. La franca teksto de Raymonde Coquisart estas 
traduko de originala artikolo de Elda Doerfler, prezidantino de la internacia filatelista 
asocio “ELF- Arek” 

Daŭrigota 

TERMINARO 


Alfabeta Listo (18) 

Akvomarko: travidebla desegno, marko en papero, ekzemple en monbiletoj. 

Bolino: vidu ankaŭ “potino ”-n. 

Devizo: mallonga frazo, akompananta blazonan insignon, montranta principon de konduto. 
Duiliono: miliono da milionoj (10 ). 

Dumetalismo: objekto konsistanta el du metaloj. 

Enkursigita: kun spuroj de uzado kiel pagilo (monero). 

Faleristiko: helposcienco, kiu studas la aspekton kaj historion de la kavaliraj ordenoj kaj 
aliaj distingoj, afmaj al heraldiko kaj numismatiko. La tri helposciencoj havas komunajn 
esplorajn metodojn. 

Fandokvanto: nombro de fanditaj aŭ fandendaj medaloj de la sama tipo. 

Filigrano: vidu ankaŭ “akvomarko ”-n. 

Groŝmono: moneroj havantaj malmultan valoron. 

Luidoro: malnova francia ormonero. 

Miliardo: milo da milionoj (10 6 ). 

Mondona: tia, ke el ĝi oni povas tiri profiton. 

Monertrovaĵo: unu aŭ aro da retrovitaj, iam enfositaj moneroj. 

Monfari: stampi aŭpregi monerojn. 

Motivo: terno ofte ripetita en artaĵo. 

Potino: arĝenteca alojo de rustantaj metaloj kiel kupro, zinko, stano kaj plumbo. Ne ekzistas 
ĝenerala interkonsento, ĉu tiu alojo ankaŭ enhavu arĝenton. La termino estas aplikata por 
(antikvaj) grekaj kaj keltaj moneroj. Por romiaj oni pli ofte uzas la terminon “bolino ”. 

Pregokvanto: nombro da pregitaj aŭ pregendaj moneroj aŭ medaloj de la sama tipo. 

Quadratum incusum: en antikvaj moneroj kun kvadrata enprofundiĝo averse. 

Sekigita stampo: stampo sen uzo de inko, nur per pregado. 

Skizo: iinua prova dividaĵo de la estonte definitiva medalo aŭ monero,strekado de desegnaĵo, 
montranta nur la ĝeneralan dispozicion kaj la ĉefajn trajtojn. 

NUMISMATIKA FORUMO 


Ĉu oni reviziu la spesmilon? 


Terry Watts 


La spesmilo reviziata (3) 


En antaŭa artikolo mi forpuŝis la ideon, ke la esperantistoj povu revivigi la spesmilon per or-enhava 

monero, supozante ke tio estas nepraktika. 

Anstataŭe, por la relanĉo de la spesmilo en papera aŭ vulgar-metala formo, mi skizis kiel fidindigi la 
valoron surbaze de konverteblo ĉe la eldonanto (ĉu al oro, ĉu al or-ekvivalento en fiat-mono). 

Tamen la esenco de spesmilo estas mono, kies internacia valoro devenas de la difino surbaze de certa 
kvanto da oro. Kaj tio nature starigis la demandon, kiun rolon havu la diversaj or-enhavaj moneroj, 
nun produktataj tra la mondo en multaj ŝtataj stampejoj. 

Tiuj moneroj foje alprenas la saman specifon kiel la moneroj en la epoko antaŭ la unua mondmilito 
(MMl), foje oni kreis novajn dezajnojn. Ofte, en tiu lasta kazo, la moneroj estas el pura oro anstataŭ la 
pra-uzata fajneco kaj kun pezoj rilate al troja unco anstataŭ la historiaj pezoj. 

Se tiuj moneroj estu parto de la revivigo de la ideo de or-ligita esperanta mono, indas rimarkigi, ke 
estas grava diferenco inter nun kaj 1907. Tiam oraj moneroj libere cirkulis kaj la nominala valoro estis 
egala al la or-enhava valoro. En bankoj en multaj landoj oni povis ŝanĝi sian monon en or-moneran 
formon sen perdo. 

Sed kontraste al tiam, nuntempe (kiam ŝtato povas krei monon el nenio sen la disciplino, pri kiu or- 
normo insistas) oni devas pagi pli ol la valoron de la entenata oro, por ricevi or-enhavan moneron. 

Tiel, nature, same estus, se iu samideana entuziasmulo decidus farigi esperantan moneron el oro, ĉar li 
havus kostojn kiujn li volus kovri. 

Tamen estus tre agrable povi enpoŝigi oran moneron, vojaĝonte eksterlanden kun la certa scio, ke 
alveninte oni povas ŝanĝiĝin en la lokan valuton sen signifa perdo. 

Por tia ideala situacio, ŝajnas al mi, estas nur unu solvo. Inter esperantistoj la ŝanĝ-valoro estu pli ol la 
valoro de la entenata oro. Sed ne tiom ke oni fi-profitu je reŝanĝo en fiat-monon, kaj ne tiom ke oni 
signife perdu je reŝanĝo. 

Do akceptinte, ke la nun haveblaj oraj moneroj estu parto de la re-establo de or-ligita mono inter la 
esperantistoj, necesus fiksi la reprezentatan valoron de tiuj moneroj en spesmiloj. 

Kredeble, kiel principo, oni interkonsentus, ke kiam iu or-enhava monero (laŭ dimensioj kaj fajneco) 
akordas kun la antaŭ-MMl-a specifo, tiam tiu monero havu la nominalan spesmilan valoron, kiun ĝi 
estus havinta originale. 

Tamen estas eta komplikaĵo en la apliko de tiu principo. 

Kiam de Saussure proponis sian difinon de la or-enhavo de 8 gramoj da 22-karata oro por 10 
spesmiloj, li kredeble volis, ke laŭ tiu difino la ĉefaj tiamaj valutoj havu rondciferan valoron en 
spesmiloj. Pli malpli li sukcesis. 

Sed eĉ en la kazo de la brita pundo (kies specifo certe influis lian decidon) li ne absolute atingis 
perfektecon. 

La suvereno ja estis peco de 22-karata oro, sed pezis (kaj ankoraŭ pezas) 7.988 gramojn, ne ok 
gramojn, kio laŭ la de-Saussure-a difino donas valoron de 9,985 sm por 1 pundo anstataŭ 10 
spesmiloj. Same, ekzakta kalkulo donas valoron de 3,9588 sm por dek frankoj (francaj, belgaj, svisaj) 
anstataŭ kvar spesmiloj, 2,0524 sm por unu tiama usona dolaro anstataŭ 2 spesmiloj. 

Tamen ni povus, sen granda ĝeno, mi pensas, nun akcepti je la rondcifera valoro ĉiujn tiujn or- 
enhavajn monerojn, kiuj anlcoraŭ estas stampataj (aŭ facile akireblaj kun pli fruaj datoj) laŭ la historia 
specifo. 

Se tiel fiksiĝus la nominalaj valoroj, restas determini, kiun kurzon por la spesmilo oni apliku en la 
interŝanĝo kun ne-or-ligita mono. Gvidata de la pluskosto, kiun pagigas la Reĝa Stampejo ĉi tie en 
Britujo por unuopaj suverenoj, mi kuraĝas proponi, ke la spesmilo estu por tiaj interŝanĝoj konsiderata 
0,8 gramoj da pura (24 karata) oro. 

Tiu kurzo ne nur simple kaj plaĉe ligiĝas kun la historia difino, sed ankaŭ plifaciligus la kalkulojn de 
ekvivalentoj en fiat-mono. La historia difino de la spesmilo necesigus kalkulojn pri la valoro de 
0,7333 (0,8 x 22/24) gramoj da oro. 

Sed, kompreneble, se la transakciantaj esperantistoj interkonsentas pri alia ŝanĝ-kurzo, kiu kontentigas 
ambaŭ partiojn, ili povus tion aplilci por tiu transakcio. 

Do ni havos nur unu formulon (la de-saussuran) por fiksi, kiom da spesmiloj reprezentas iu ora 
monero, sed ankaŭ alian gvidan formulon, kiu valorigas tiun moneron en papera mono. Kaj tiel oni ne 
signife perdos, reŝangante spesmilojn en paperan monon, malgraŭ tio, ke oni devis pagi pli ol la 
valoron de la entenata oro, por havigi al si la moneron. 

Kiel mi diris, ne ĉiuj oraj moneroj nun haveblaj estas stampataj en 22 karata oro (la bazo de la historia 
formulo), sed ne estas malfacila afero kalkuli la ekvivalentan pezon. 

Ekzemplo klarigos. Supozu moneron el 999-oro kiu pezas duonan fajn-uncon (15,55 gramojn). Se tia 
monero estus el 916 (22 karata) oro (tamen kun la sama entenata oro), ĝi pezus (999/916) x 15.55 = 
16,96 gramojn. Do ĝia nominala spesmila valoro = 21,2 sm (16,96/0.8). 

Konklude, antaŭ ol persvadi la landajn asociojn (aŭ privatajn entreprenemajn esperantistojn) pri 
produkto de paperaj aŭ vulgar-metalaj spesmiloj (kaj ties subdividoj), ni povus jam nun profiti de la 
vasta tutmonda stoko de or-enhavaj moneroj. 

Kia ajn estas via opinio, kara leganto, pri la dezirindeco de la revivigo de la spesmilo (aŭ la tuta ideo 
de or-bazita esperanta mono), ĉu vi estas certa, ke vi povas taksi la kasandrajn profetaĵojn pri la 
venonta financa krizo kiel ignoreblajn? Ĉu vi fidas pri la kompetento de ŝtatoj kaj centraj bankoj, ke ili 
ne daŭre koruptos vian monon? 


Daŭrigota 

EL LA GAZETARO 


Impostoj en Wijnegem en la 16a jarcento 



La longtempe kaj erare tiel nomata “La popolnumbrado en Bet-Leĥemo”, famega pentraĵo de 
Petro Bruegel la Maljuna, ĝuste nomiĝu “Imposto en Wijnegem” [vejnegemj.Fakte, imposto 
anstataŭ “la” imposto, ĉar tiutempe tro ofte la popolo estis premata per oficialaj rabiroj, por 
finance projektojn de ekleziuloj kaj nobeloj. 

Tamen, la pentristo ne kreis tiun majstraĵon kiel kritikon kontraŭ la habsburga estraro, sed laŭ 
komisio de eminenta negocisto. Tiu novaĵo estas la freŝdata rezulto de esplorado fare de 
Sabine van Sprang kaj Tine Meganck, du flandraj arthistoriistinoj. 

Tro longtempe Bruegel estis konsiderata kiel ribela pentristo. La du eruditinoj profunde 
esploris en liaj pentraĵoj indikojn konceme ekribelon, sed la rezultoj montras multe pli 
nuancan bildon pri la artisto. Ili i.a. sukcesis identigi la komisiinton de la famega pentraĵo, iun 
Jan Vleminck, riĉegan antverpenan nobelan bienulon kaj komerciston, kiu en 1566 iĝis 
terposedanto de la regiono Wijnegem. La verko do montras unu el la impostoj, kiujn 
Vleminck krompagigis de la loka komunumo kaj ne popolnombradon! 

La sciencistinoj trovis tiun historian konekton dank’al la figurita bieno, kiu fakte apartenis al 
tiu Jan Vleminck. 

La konstatoj troviĝas en eldonota, nederlandlingva scienca verko kun la titolo “Bruegels 
Wintertaferelen” (“La dumvintraj scenoj de Bmegel”), fina rezulto de trijara esplorado kaj 
verkado. Ĝi estis prezentita en la Reĝa Muzeo de Belaj Artoj de Belgio en Bruselo, kie 
troviĝas la pentraĵo, verŝajne kopio fare de filo de la majstro. 

E1 la nederlandlingva gazeto “De Morgen” (15/09/2018) 

Reagoj kaj konversacioj 


RETPOŜTO 

De vi por ni! 


04.04.2019 12:19 


Kara amiko Jozefo! 

Denove mi bezonas vian aglecan rigardon, por malkovri erarojn. Do, viaj korektoj kaj 
rimarkoj ree estos ege bonvenaj. Kiel kutime mi jam tutkore antaŭdankas vin. Resendo ne 
urĝas. 

Pro la amplekso de lafotoj kaj tekstoj, mi sendos la novan numeron en 2 partoj. 

Amike kaj numismate, 

Bert 


11.04.2019 9:46 


Kara Bert, 

jen la provlegita, plej freŝa numero de nia EN. Pli frue mi ne aŭdacus kredi, ke nia kulturo 
estas tiel riĉa ankaŭ ĉi-kampe. Dankon al vi kaj viaj kunlaborantoj, ke vi malkovras al ni ĉi 
tiun faceton de nia Esperanta mondo! 

Amike: Jozefo 




20.04.2019 10:39 


Kara Bert! 

Dankon pro tiu numero. 

Mia printilo estas jam laboranta! 
Salutas Walter 




20.04.2019 10:45 


Dankon Bert! 

Estas ege informplena kaj kvalita laboro! 

Mi opinas, ke la revuo estas plej impona kaj utila inter aliaj fakaj revuoj. 
Viaj pristudoj estas profundaj kaj valoraj. 


2019/3 


Esperanta Numismatiko 


26 





Sukceson! 

Amike, 

Euheno Kovtonjuk, 
UkrEA-prezidanto 




20 . 04.2019 11:21 


Dankon pro la elstara numero de via revuo, kiun mi ĵus tralegis. 

Amike 

Renato 


☆☆☆☆☆☆☆☆☆☆ 


25 . 04.2019 14:13 

Saluton, estimata. 

Mi mem ne estas numismato. Sed mi prizorgas retejon pri Esperanto, kaj por ĝiaj legantoj 
estus interesaj informoj pri ENA kaj publikaĵoj en ĝia revuo. Krome, mi organizas regulajn E- 
kunvenojn en Sofio, kaj ankaŭ tie estas homoj kiujn via agado interesus, do mi volonte 
informus pri ĝi. 

Mi ne scias ĉu necesas, ke mi aliĝu, aŭ mi simple petu la retan revuon - ankaŭ jam aperintajn 
numerojn, se eble. 

Se necesas aliĝo, jen mia oficiala peto: 

“Mi konsentas aliĝi” 

Amike, 

Mariana Evlogieva 


25.04.2019 14:47 


Saluton, estimata samideanino! 

Ni tre ĝojas pro via aliĝo al ENA. Ni tutkore bonvenigas vin kiel 115an individuan membron. 
Tute ne gravas ke vi mem ne estas numismatino. Gravas, ke vi intencas disvastigi informojn 
pri nia ‘juna ” fakgrupo pri numismatiko. Pro via laboro kiel kunlaborantino de retejo kaj 
organizantino de kunvenojn, vi certe povus rikolti por nia asocio novajn membrojn en via 
lando. Vi ja estas la unua persono el Bulgario kiu membriĝis ĝis nun. 

Ni jam nun antaŭdankas vin pro via laboro favore al Esperanto-Numismatika Asocio. 

Aldone ni sendos al vi en diversaj retmesaĝoj la jam aperintajn numerojn. 

Amike kaj numismate 
Mag. Bert Boon 

Iniciatoro de Esperanto-Numismatika Asocio (ENA) 
Finredaktoro de "Esperanta Numismatiko " 
Fakdelegito pri numismatiko 


04.05.2019 4:36 

Kara Bert, 

Dankon pro la agrabla bonveno! 

Mi havas demandon por vi. Ĉu vi konas lertajn gravuristojn? 

Mi serĉas iun, kiu povas fari bonegan buston de Zamenhof por unu flanko de medalo. 

Mi pensis ke, per via sperto, eble vi konas gravuristojn aŭ kie mi povus trovi iun tian. Mi ne 
timas serĉi en evolulandoj. 

Kun amikaj salutoj, 

Andy Blair 
Halifakso, Kanado 




11.05.2019 17:37 


50 Steloj projekto 2020 Julia Isbriicker 
Kara Bert! 

1920, baldaŭ antaŭ 100 jaroj, okazis la 12a UK en Hago, la unua UK post la Unua 
Mondmilito. Tie tre aktivis Julia Isbrŭcker. Tial mi pensas eldoni medalon en formo de 50- 
Stelo arĝenta monero por la honoro de Julia. 

Eventualaj detaloj: Duona unco da arĝento 925, eldonkvanto 500, diametro 34 mm (kiel 
duona Talero). 

Mia unua demando estas: Ĉu vi scias pri plano eldoni similan objekton? 

Elkoran saluton de 
Walter 

11.05.2019 22:58 


Kara Walter! 

Gis nun mi ne scias pri iu plano eldoni similan objekton kaj mi ege mirus se iu havus la 
saman intencon. 

Mi ĝojas, ke vi daŭrigos vian unikan projekton. Krome, mi konsentas pri malpi granda 
kvanto. Nu, mi senhezite jam mendas du ekzemplerojn kaj intencas laŭeblece helpi vin vendi 
la novaĵon! Bonvolu havigi al mi skizon kaj detalojn por publikigi anoncon en la julio-numero 
de E.N. 

Amike kaj numismate, 

Bert 




19.05.2019 14:08 

Kara Terry! 

Mi kunsendas bildojn de angla medalo, pri kiu mi bezonas plejeble multajn informojn. La du 
figuroj estas enigmaj. Cu ili estas alegoriaj aŭ historiaj, anglodevenaj personoj? 

Kun via helpo mi povos priskribi la interesan artefakton en nia venonta numero. 

Mi kore kaj anticipe dankas vin! 

Amike kaj numismate, 

Bert Boon 


26.06.201914:29 


Estimata, 

Mi pardonpetas, ke mi ne pli frue respondis -problemo de sano. Tamen mi kredas, ke mi ne 
povas multe helpi. La kutima mallongigo de la National Union of Teachers ĉi tie estas NUT, 
ne NTU kiel aperas sur la medalono. 

Do eble la Unio estas de alia angla-lingva lando ekz. Novzelando, Sud-Afriko, Aŭstralio, 
Kanado ktp. 

Tamen eble temas pri frapo de iu loka asocio. Kiam mi googlis Fac et Spera teachers 
union (images) mi trovis bildon de insigno de simila dezajno. 

ANONCOJ 

& 

EVENTOJ 


Simpozio en Art Valley 51 (Rotseiaar, 11 05 2019) 

En lia kariero kiel gravuristo-skulptisto-medalisto la 
belga artisto Paul Huybrechts (vidu “Medalistoj” en 
ĉi-numero) partoprenis en Mezeŭropo en multaj 
laborkunvenoj pri medaloj kaj etskulptaĵoj. En 2014 
li mem fondis asocion sen profito, “Art Valley 51”, 
por povi organizi siajn proprajn laborkunvenojn, ofte 
por prepari kongresojn aŭ ekspoziciojn. 

La llan de majo 2019 ENA havis la okazon ĉeesti 
dum laborkunveno de Paul kun kvar eksterlandaj 
gastoj-artistoj. La kunveno celis prepari la FIDEM- 
kongreson en 2020 en la japana ĉefurbo Tokio, kaj la 
tasko de la partoprenantoj estis la kreado de arta 
medalo memore kaj honore al la famega scienculo 
Stephen Hawking. La medalo estos prezentata en la 
ekspozicio kaj ricevos lokon en la Intemacia Kongreskatalogo. 

Unu el la kvar eksterlandaj gastoj estis la al niaj fidelaj legantoj certe konata medalisto el 
Latvio Janis Stmpulis. Dum pli ol unu horo nia redaktoro havis la okazon malstreĉe paroli 
kun la “rekordulo” de esperantaj medaloj. Li kreis ne malpli ol 24 medalojn kun esperanta 
temo. Interparoli kun Janis estas tre agrable, ĉar li sufiĉe flue parolas la germanan. 

La ENA-revuo jam priskribis kelkajn el liaj medaloj (jk. 1/4; jk. 3/1; jk. 3/3; jk. 5/4; jk. 6/3) 
kaj pentris portreton de li en la mbriko “medalistoj” (jk. 1/4). 



Bert 



Speciale medaille met hologram 

Paul HUYBRECHTS 
Info: medailles@telenet.be 
Tel 016 23 22 95 

www.medailles-paulhuvbrechts.be 


Freŝdata kreado de Paul estas tiu medalo kun hologramo! 

ANNA-uea facila (google) 



Numismatiko 

Eblas aŭskulti ĉi tiun artikolon, kiun voĉlegis Derek Roff. 

Ekde 2014 ekzistas fakgrupo en Esperantujo, kiu studas Esperantajn medalojn kaj monerojn. La nomo de tiu studo estas numismatiko. La 
nomo de tiu fak-grupo: Esperanto-Numismatika Asocio (ENA). 

Tiu asocio eldonas revuon. Ĉu vi volas ĝian revuon kun tekstoj, fotoj kaj bildoj? Sendu al BOOII f razeton: “Mi volas aliĝi”. 

Kvarfoje en unu jaro vi ricevos, nur per via komputilo, la dikan revuon (ĉirkaŭ 40-paĝan). Vi rajtas peti ankaŭ la revuojn, kiuj jam aperis. 

ENA havas nuntempe 120 individuajn membrojn. Ankaŭ dudek Esperantaj kaj ne-Esperantaj muzeoj, bibliotekoj kaj aliaj asocioj ricevas la 
revuon. 


Por ricevi la revuon vi pagos neniom, do ĝi estos senpaga kaj sen aldonaj kostoj. 

ENA pacience atendas vian frazeton! Ĉu vi memoras ĝin? 

Amike kaj numismate, 

Bert Boon 

iniciatinto de ENA 


medalo: metala disketo surhavanta bildon aŭ skribaĵon memore al iu grava okazintaĵo aŭ por montri respekton al merita homo. 





ENA kore dankas Anna Ldwenstein pro la artikolo, kiu jam instigis plurajn personojn aliĝi al nia asocio!! 

Varbilo por ENA! 


Karaj membroj! 

Bonvolu fojfoje dissendi la suban tekston al plejeble multaj gesamideanoj, kies 
retadreson vi konas. Nur tiel la nombro de ENA-anoj povos daŭre kreski. Via subteno 
estas bezonata! Ni anticipe dankegas vin! 

Bert 


Kara samidean(in)o, 


Pro la ĝis tiam kompleta manko de tia projekto, en 2013 estis fondita la probable ununura 
fakgrupo “Esperanto-Numismatika Asocio” (ENA) kun revuo “Esperanta Numismatiko” en la 
historio de Esperanto. 

La instiga kialo estis la konstato, ke en Esperantujo la propra trezoro je moneroj kaj medaloj 
estas apenaŭ konata, eĉ ne en la vasta rondo de kolektantoj. Kaj tiuj, kiuj scias, ke vere 
ekzistas tiaj belaĵoj, supozas, ke ili estas kvante kaj kvalite tute malgravaj. Tial, unu el la ĉefaj 
celoj de la nova fakgrupo estas montri al la esperantistoj kaj al la cetera mondo, ke esperantaj 
numismatikaĵoj estas kolektindaj kaj nepre pristudendaj artefaktoj. Kroma celo estas plejeble 
baldaŭ kompili kaj eldoni katalogon kaj enciklopedian terminaron. 

La membro-kvanto de ENA kreskis dum iom pli ol kvin jaroj ĝis 128 individuaj membroj kaj 
20 esperantaj (kaj eĉ neesperantaj!) organizaĵoj, bibliotekoj, muzeoj kaj universitatoj, dise en 
la mondo. 

Agrable kaj demokrate estas sendube, ke la asocio ne havas estraron, do ankaŭ ne kasiston! 

Tial oni rajtas SENPAGE aliĝi (sufiĉas respondi: “Mi konsentas aliĝi”). Krome la NUR 
PERRETA revuo estas ankaŭ tute SENKOSTA! Kaj tio neniam ŝanĝiĝos! 

Post aliĝo, vi nur LAŬPETE tuj ricevos perrete ankaŭ ĉiujn jam aperintajn. SENPETE sekve 
ĉiujn aperontajn numerojn. (4 n-rojn jare). 

Nian anoncon vi trovos ankaŭ en la Jarlibro de UEA 2018 sur p. 66-67. Se vi dezirus pliajn 
informojn, ne hezitu kontakti nin tiel: bert.boon@ skynet.be ! 

Vi krome rajtas unue peti provnumeron! 

Kun numismataj kaj samideanaj salutoj, 

Bert Boon 

Iniciatoro de ENA, ĉefredaktoro de “Esperanta Numismatiko” 

